als_Latn dik_Latn sag_Latn
Familjet kërkojnë me lotë në sy që vajzat 15-16 vjeçare të kthehen nga rruga
Media po i quan tri “nuset xhihadiste”. Tre vajza britanike 15-16 vjeçare janë arratisur nga shtëpitë e tyre dhe sipas të gjitha gjasave janë rrugës për t’u bashkuar me ISIS.
Nuk do të jenë vajzat e para të kësaj moshe që lënë gjithshka në kërkim të një jete tjetër. Shumica të dashuruara në internet me djem të rinj myslimanë radikalë.
Shamima Begum, 15, Kadiza Sultana, 16 dhe Amira Abase, 15 vjeçare janë të treja vajza emigrantësh, të rritur në Angli, nxënëse në shkollën “Bethnal Green Academy” në lindje të Lodrës.
Në një deklaratë publike të një prej familjeve thuhet: “Na ka marrë malli tmerrësisht dhe jemi shumë të shqetësuar për ju. Ju lutemi, nëse e dëgjoni këtë mesazh, lidhuni me ne dhe na tregoni nëse gëzoni siguri. Duam t’ju kemi këtu në shtëpi me ne. Vendi juaj është këtu, pranë vatrës familjare”.
Familja ka shtuar se Siria është një vend shumë i pasigurtë për vajza të moshës së tyre dhe se nëse do të kthehen, nuk do të vuajnë asnjë ndëshkim për këtë aventurë.
“E dimë që do të ndihmosh njerëzit që po vuajnë në Siri, po ka mënyra për ta bërë këtë që nga shtëpia. Nuk ke pse rrezikon veten. Të lutemi, mos e kalo kufirin e Sirisë. Të lutemi ktheu në shtëpi. Nëna po të pret shumë e shqetësuar. Nuk jemi të nxehur. Kemi vetëm dashuri për ty”.
Lajmet dhe intervistat me njerëz që kanë mundur të kthehen flasin në fakt për të tmerrshme të vajzave që mbërrijnë aty. Për pendim për zgjedhjen e bërë dhe pamundësinë për t’u rikthyer. Kushdo që përpiqet të rikthehet rrezikon ndëshkim të dhunshëm deri në vdekje.
Po kjo nuk i ka penguar qindra vajza të moshës tepër të re, sidomos nga Perëndimi dhe madje në gjendje të mirë ekonomike, që të hidhen në kërkim të një jete plot rreziqe, të dashuruara me djem të rinj disa vite më të rritur, shpesh vullnetarë të të ashtuquajtur Shtetit Islamik të Sirisë.
Mendohet që tre vajzat tashmë të jenë në Turqi, duke ndjekur rrugët e trafikut për t’iu bashkuar ISIS-it në Siri.
Çështja është bërë publike duke prekur emocionet e njerëzve sa edhe vetë kryeministri Cameron ka premtuar të përpiqet për t’ua kthyer bijat familjeve të tyre.
ISIS ka kryer një numër ekzekutimesh publike që kanë shkatërruar imazhin e grupit në opinionin publik, duke rritur vendosmërinë në Perëndim, në botën arabe e më tej në botë për ta luftuar këtë front të ri terrorist.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn